label_title: Marnen taistelu
label_desc: Ensimmäinen Marnen taistelu oli ensimmäisen maailmansodan alkuvaiheen tärkeä taistelu, joka käytiin 5.–12. syyskuuta 1914 Marnejoella Ranskassa. Siinä brittien siirtoarmeijan tukemat ranskalaisjoukot pysäyttivät Pariisia kohti edenneet Saksan keisarikunnan joukot. Tässä ”Marnen ihmeessä” ranskalais-brittiläiset ympärysvaltojen joukot voittivat kenraali Moltken johtamat saksalaiset.